Le Mespris de la vie et consolation contre la mort/« Le magnanime Thrace animé de proüesse »
# Le Mespris de la vie et consolation contre la mort/« Le magnanime Thrace animé de proüesse »

### CLXII.

Le magnanime Thrace animé de proüesse Pleuroit de chaude larme à la nativité De l'enfant exposé à la diversité De tant de maus divers dont le sort nous oppresse ;

Mais quant l'heureuse mort le tiroit de la presse Par un départ soudain de tant d'infirmité D'un mouvement secret en soy-mesme agité Riant il tesmougnoit sa joye & sa liesse

Ny riant ny pleurant, mais d'un sage maintien Reglant nos passions à la mort du Chrestien Monstrons avoir tousjours une ferme esperance

Qu'il rescuscitera & en ame & en cors Quant le Juge eternel des vivans & des mors Jettera sans appel la derniere sentence.

